ผมกำลังศึกษาอยู่ที่มหาวิทยาลัยแห่งหนึ่งครับ ซึ่งผมก็อยู่ชั้นปีที่ 4 เเล้วครับ ความเครียดเกิดจากการทำโปรเจค+ กับคิดมากเครื่องแฟนด้วยอะครับ สองเรื่องนี้มันจะคู่ควบกันไป โดยปกติเเล้วผมจะนอนช่วง 00.00-01.00 น. แต่หลัง ๆ มาประมาณเดือนกว่า ๆ แล้วครับผมนอนตีสามไม่ก็ตีสี่่เกือบทุกคืนอะครับ เเต่วันนี้ผมรู้สึกว่าร่างกายผมผิดปกติไปจากวันที่ผ่านมา "คือว่า ผมง่วงทั้งหาวเเละก็เป็นเบลอ ๆ นิดๆ เเต่พอจะนอน เอาเข้าจริง ๆ มันก็ไม่หลับ คือ ณ ตอนนี้ผมก็ง่วง "เเต่พอหลับตาลงความรู้สึกเหมือน ๆ ผมพึ่งกินกาแฟไปอะครับแบบว่าตาเเข็งทั้ง ๆ ที่ร่างกายผมอ่อนเพลียมากเเล้วตอนที่จะนอนคือมันจะมีเรื่องราวต่าง ๆโผล่ขึ้นเองโดยที่ผมไม่ได้อยากจะคิดเลยครับ ผมพยายามนั่งสมาธิหรือทำตามคำแนะนำในเว็บต่าง ๆ มันก็ช่วยไม่ได้ครับ TT ผมอยากจะทราบว่าอาการที่ผมเป็นอยู่นี้มันเสี่ยงต่อการเกิดโรคอะไรได้บ้างครับ เเละขอคำแนะนำจากคุณด้วยนะครับ ^^
สวัสดีค่ะ จากที่เล่ามาคิดว่าเป็นภาวะทางอารมณ์ที่ไม่ปกติแต่ยังสรุปไม่ได้ว่าเป็นโรคเครียดโรควิตกกังวลหรือเป็นภาวะทางอารมณ์อื่นๆนะคะโรคเครียดคือภาวะที่ต้องเผชิญแรงกดดันจากเหตุการณ์บางอย่างซึ่งมีผลให้ร่างกายและจิตใจตอบสนองต่อเหตุการณ์นั้นๆโดยอาการมีตั้งแต่นึกถึงเหตุการณ์นั้นซ้ำๆ,อารมณ์ขุ่นมัว,พฤติกรรมแปลกแยก,นอนหลับยาก,อ่อนเพลีย,ปวดท้องไม่ทราบสาเหตุ,ปวดศีรษะ,ฟุ้งซ่านไม่มีสมาธิเป็นต้นในการดูแลตนเองเบื้องต้นแนะนำให้พูดคุยกับคนในครอบครัวหรือคนใกล้ชิดเพื่อผ่อนคลายทางอารมณ์หางานอดิเรกออกกำลังกายนอนหลับพักผ่อนให้เพียงพอหลีกเลี่ยงการสูบบุหรี่และแอลกอฮอล์แต่หากไม่ดีขึ้นหรืออาการที่เป็นรบกวนการใช้ชีวิตประจำวัน แนะนำ ควรไปพบจิตแพทย์เพื่อพิจารณาการรักษาอีกทีนะคะ